***OBRAZAC A1.1***

Temeljem članka 48. Zakona o lokalnoj i područnoj (regionalnoj) samoupravi (“Narodne novine”, broj 33/01, 60/01, 129/05, 109/07, 125/08, 36/09, 150/11, 144/12 i 19/13, 137/15, 123/17, 98/19 i 144/20) te članka 53. Statuta Grada Šibenika (,,Službeni glasnik Grada Šibenika“, broj 2/21), a sukladno članku 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine” broj 26/15 i 37/21), gradonačelnik Grada Šibenika (u nastavku teksta: Gradonačelnik) donosi

**PRAVILNIK O IZMJENAMA I DOPUNAMA**

**PRAVILNIKA O FINANCIRANJU JAVNIH POTREBA GRADA ŠIBENIKA**

Članak 1.

U Pravilniku o financiranju javnih potreba Grada Šibenika („Službeni glasnik Grada Šibenika“, broj 9/18) članak 11. mijenja se i glasi:

„Dokumentaciju za provedbu Javnog natječaja, na prijedlog nadležnih upravnih odjela, utvrđuje Gradonačelnik.

Obvezna natječajna dokumentacija obuhvaća:

1. tekst natječaja,
2. upute za prijavitelje,
3. obrasce za prijavu programa ili projekta:
   1. obrazac opisa programa ili projekta,
   2. obrazac proračuna programa ili projekta,
4. popis priloga koji se prilažu prijavi,
5. obrazac za ocjenu kvalitete/vrijednosti programa ili projekta,
6. obrazac izjave o nepostojanju dvostrukog financiranja,
7. obrazac izjave o nepostojanju dugovanja prema Gradu Šibeniku,
8. obrasce za izvještavanje:
   1. obrazac opisnog izvještaja provedbe programa ili projekta,
   2. obrazac financijskog izvještaja provedbe programa ili projekta,
9. obrazac ugovora o financiranju programa ili projekta,
10. obrazac izjave o istinitosti i vjerodostojnosti svih podataka,

Ovisno o vrsti natječaja, nadležni upravni odjel Grada može predložiti, a Gradonačelnik utvrditi da natječajnu dokumentaciju za prijavu programa ili projekta dodatno čine i:

1. obrazac izjave o partnerstvu kada je primjenjivo,
2. obrazac životopisa voditelja programa ili projekta,
3. obrazac izjave o programima ili projektima udruge financiranim iz javnih izvora,
4. obrazac izjave izvoditelja aktivnosti naveden u opisu programskih ili projektnih aktivnosti da je upoznat s programom ili projektom i svojim sudjelovanjem u provedbi, ako je primjenjivo.“

Članak 2.

Članak 14. mijenja se i glasi:

„Korisnik podnosi Prijavu za financiranje programa i projekata elektroničkim putem preko informatičkog sustava elektronskih prijava na Javni natječaj.

Obrasci koji su sastavni dio natječajne dokumentacije popunjavaju se direktno u informatičkom sustavu i/ili se učitavaju u isti, ovisno o pojedinom obrascu.

Uz Prijavu, Korisnik dostavlja svu ostalu obveznu dokaznu dokumentaciju, sukladno uvjetima Javnog natječaja.

Prijava se podnosi do roka utvrđenog Javnim natječajem, koji ne može biti kraći od 30 dana od datuma objave natječaja.“

Članak 3.

Članak 17. mijenja se i glasi:

„U postupku administrativne kontrole, odnosno provjere ispunjavanja formalnih uvjeta natječaja provjerava se:

* je li prijava dostavljena na pravi javni natječaj i u zadanom roku,
* je li zatraženi iznos sredstava unutar financijskih pragova postavljenih u javnom natječaju,
* je li lokacija provedbe projekta prihvatljiva,
* ako je primjenjivo, jesu li prijavitelj i partner prihvatljivi sukladno uputama za prijavitelje na natječaj,
* jesu li dostavljeni svi obvezni obrasci,
* jesu li dostavljeni obrasci ovjereni na odgovarajući način,
* jesu li ispunjeni drugi formalni uvjeti natječaja.“

Članak 4.

Ovaj Pravilnik stupa na snagu prvog dana od dana objave u Službenom glasniku Grada Šibenika.

Gradonačelnik

Željko Burić, dr. med.

KLASA: 011-01/18-01/04

URBROJ: 2182-1-05/1-22-2

Šibenik, 24. siječnja 2022. godine